Rješenje Općeg suda od 27. ožujka 2017. – Frank protiv Komisije
(predmet T-603/15)1
(„Tužba za poništenje – Okvirni program za istraživanje i inovacije Obzor 2020. – Pozivi za podnošenje prijedloga i povezane aktivnosti obuhvaćene radnim programom ERC-a za 2015. – Odluka ERCEA-e kojom se proglašava da tužiteljičin prijedlog ne ispunjava uvjete – Komisijina prešutna odluka kojom se odbija upravna pritužba na odluku ERCEA-e – Pogrešna naznaka tuženika – Nedopuštenost”)
Jezik postupka: njemački
Stranke
Tužiteljica: Regine Frank (Bonn, Njemačka) (zastupnici: na početku W. Trautner, zatim E. Niitväli, M. Reysen, zatim E. Niitväli, M. Reysen i S. Wachs i naposljetku S. Conrad, odvjetnici)
Tuženik: Europska komisija (zastupnici: R. Lyal i B. Conte, agenti)
Predmet
Zahtjev na temelju članka 263. UFEU-a radi poništenja Odluke Izvršne agencije Europskog istraživačkog vijeća (ERCEA) od 5. lipnja 2015. koja se, u okviru programa „ERC starting grant” odnosi na tužiteljičin prijedlog br. 680151 koji nije ocijenjen pozitivno u prvoj fazi te mu je uskraćen pristup ocjenjivanju u drugoj fazi i radi poništenja prešutne Odluke Komisije o odbijanju tužiteljičine upravne pritužbe na temelju članka 22. stavka 1. Uredbe Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (SL 2003., L 11, str. 1) (SL, posebno izdanje na hrvatskom jeziku, poglavlje 1. svezak 16. str. 83.).
Izreka
Tužba se odbacuje kao nedopuštena.
Regine Frank i Europska komisija snosit će vlastite troškove.
____________
1 SL C 48, 8. 2. 2016.